CELEX: C2006/224/13
Language: da
Date: 2006-09-16 00:00:00
Title: Sag C-514/04: Domstolens dom (Anden Afdeling) af 13. juli 2006 — Uroplasty BV mod Inspecteur van de Belastingdienst/Douane district Rotterdam (anmodning om præjudiciel afgørelse fra Gerechtshof te Amsterdam — Nederlandene) (Tarifering — sterile hvide flager af polydimethylsiloxan — silikone-elastomer — begrebet ubearbejdet form — lægemiddel — former eller pakninger — begrebet apparater og artikler, der implanteres i legemet )

16.9.2006   
            
            
               DA
            
            
               Den Europæiske Unions Tidende
            
            
               C 224/8
            
         Domstolens dom (Anden Afdeling) af 13. juli 2006 — Uroplasty BV mod Inspecteur van de Belastingdienst/Douane district Rotterdam (anmodning om præjudiciel afgørelse fra Gerechtshof te Amsterdam — Nederlandene)
   (Sag C-514/04) (1)
   
   (Tarifering - sterile hvide flager af polydimethylsiloxan - silikone-elastomer - begrebet »ubearbejdet form« - lægemiddel - former eller pakninger - begrebet »apparater og artikler, der implanteres i legemet«)
   (2006/C 224/13)
   Processprog: nederlandsk
   Den forelæggende ret
   Gerechtshof te Amsterdam
   Parter i hovedsagen
   
      Sagsøger: Uroplasty BV
   
      Sagsøgt: Inspecteur van de Belastingdienst/Douane district Rotterdam
   Sagens genstand
   Anmodning om præjudiciel afgørelse — Gerechtshof te Amsterdam — tarifering af produktet Macroplastique Implantaten — injicerbar steril opløsning af silikone-elastomerflager til behandling af vesico-ureteral (eller vesico-renal) refluks
   Konklusion
   Bilag I til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif, som ændret ved Kommissionens forordning (EF) nr. 2388/2000 af 13. oktober 2000, skal fortolkes således, at et produkt som polydimethylsiloxan, bestående af sterile, hvide flager, der er udviklet specielt, og som udelukkende skal anvendes til implantering i legemet til behandling af en lidelse, og som pakkes i poser med en vægt på et kilo ved frembydelse for toldvæsenet, skal anses for et apparat eller en artikel, der er beregnet til implantering i legemet, og som skal tariferes i pos. 9021 i den kombinerede nomenklatur. Da et sådant produkts formål ikke er at erstatte et organ, men at gøre det muligt for en defekt muskel at producere bindevæv, skal det tariferes i underposition 9021 90 90 i den kombinerede nomenklatur.
   
      (1)  EUT C 57 af 5.3.2005.